آلمانیا-دا ایکی ان بؤیوک نقلیات سندیکاسینین اعتصاب قراری ایله علاقه‌دار بو گون نقلیاتین دایاناجاغی گؤزلنیلیر.
آلمانیادا بو گئجه یاری‌سیندان اعتباراً باشلایان و 24 ساعات داوام ائدجگی بیلدیریلن اعتصاب هاوا لیمان‌لاری، لیمان‌لار، دمیر یول‌لاری، اتوبوس لار و مترولاردا اؤز تأثیرینی گؤستره‌جک.
سندیکارلار، عضو‌لری‌نین اؤلکه داخیلینده آرتان یاشاییش خرج‌لری‌نین عهده سیندن گلمه‌یه کؤمک ائتمک اوچون معاش لارین آرتیریلماسینی طلب ائدیرلر.
دیگر اجتماعی خیدمت سئکتورلاریندا چوخ‌لو کیچیک اؤلچولو اعتصاب اولوب، لاکین بوگونکو اعتصابین اؤلکه‌ده سون اون ایل‌لیک‌لرین ان بؤیوک اعتصابی اولاجاغی گؤزلنیلیر.
اعتصاب دا ایشتیراک ائدن Verdi و EVG  سندیکالاری آلمانیادا ان بؤیوک سندیکارلار آراسیندا‌دیر.
Verdi اجتماعی نقلیات و هاوا لیمان‌لاری دا داخیل اولماقلا، اجتماعی سئکتوردا تخمینن 2،5 میلیون ایشچینی تمثیل ائدیر.
EVG  ایسه آلمانیانین میللی دمیر یولو ایشلتمه جیسی " Deutsche Bahn" و دیگر اتوبوس شیرکت‌لرینده تخمینن 230.000 ایشچینی تمثیل ائدیر.
